VIRON PASTORIT AREENALLA
Päivää, rakkaat katsojat!
Saakoon Herra siunata meitä tänään.
Avataan sydämemme vastaanottamaan Jumalan elävän sanan siemen.
Näin sydämessämme voi kasvaa uusi itu, -
joka voi tuoda Jumalalle kunniaa.
Haluaisin lukea teille tänään Jesajan kirjasta, -
joka on yksi Vanhan Testamentin suurista profeetoista.
6. luvussa on uskomaton kertomus siitä, -
kuinka Jumala alkoi puhua Jesajalle.
Luetaan se yhdessä.
Jesaja 6: -
"Kuningas Ussian kuolinvuotena minä näin Herran -
istuvan korkealla ja ylhäisellä istuimella, -
ja hänen vaatteensa liepeet täyttivät temppelin.
Serafit seisoivat hänen ympäril- lään; kullakin oli kuusi siipeä: -
kahdella he peittivät kasvonsa, kahdella he peittivät jalkansa, -
ja kahdella he lensivät.
Ja he huusivat toinen toisellensa ja sanoivat: -
'Pyhä, pyhä, pyhä Herra Sebaot; -
kaikki maa on täynnä hänen kunniaansa'.
Ja kynnysten perustukset vapisivat heidän huutonsa äänestä, -
ja huone täyttyi savulla.
Niin minä sanoin: -
'Voi minua! Minä hukun, sillä minulla on saastaiset huulet, -
ja minä asun kansan keskellä, jolla on saastaiset huulet; -
sillä minun silmäni ovat nähneet kuninkaan, Herran Sebaotin.'
Silloin lensi minun luokseni yksi serafeista, kädessään hehkuva kivi,
jonka hän oli pihdeillä ottanut alttarilta, -
ja kosketti sillä minun suutani sanoen: -
'Katso, tämä on koskettanut sinun huuliasi; -
niin on sinun velkasi poistettu ja syntisi sovitettu.'"
Jae 8: -
"Ja minä kuulin Herran äänen sanovan: -
'Kenenkä minä lähetän? Kuka menee meidän puolestamme?'
Minä sanoin: 'Katso, tässä minä olen, lähetä minut'.
Niin hän sanoi: 'Mene ja sano tälle kansalle: -
'Kuulemalla kuulkaa, älkääkä ymmärtäkö, -
näkemällä nähkää, älkääkä käsittäkö'.
Paaduta tämän kansan sydän, koveta sen korvat, -
sokaise sen silmät, ettei se näkisi silmillään, ei kuulisi korvillaan,-
ei ymmärtäisi sydämellään eikä kääntyisi ja parannetuksi tulisi.'"
Viimeisessä jakeessa näkyy Jumalan tahto.
Jumala haluaa parantaa koko kansan.
Hän haluaa nähdä kansansa ja koskettaa sitä.
Jumala haluaa, että koko maailma parantuisi -
ja kaikki kansat.
Se ei kuitenkaan alkanut näin.
Luvun alussa sanotaan: -
"Kuningas Ussian kuolinvuotena minä näin Herran."
Jesaja näki Herran samaan aikaan, kun kuningas kuoli.
Elämässä tapahtuu suuria muutoksia, kun valtion johtaja kuolee.
Kukaan ei tiedä, kenestä tulee uusi kuningas.
Ei tiedetä, minkä suunnan valtio nyt ottaa.
Mitä tulevaisuus tuo tullessaan?
Ihmiset elävät pelon ja ikeen alla.
Aletaan spekuloida, mitä tapahtuu, jos valitaan tämä tai tuo kuningas.
Yksi on jumalaapelkääväisempi kuin toinen.
Oletteko kuulleet sanottavan: "Voi sitä, joka elää muutoksen aikana!"
Kuninkaan kuolinvuotena Jesaja sanoo, -
että Hän näki Herran.
Haluan kiinnittää huomiomme siihen, että me voimme nähdä Jumalan.
Joku voi murehtia tulevaisuutta ja ajatella, miten päästä kriisistä -
tai mitä tapahtuu, jos tulee uusi kriisi?
Entä jos liiketoiminta menee konkurssiin?
Jesajan mukaan parasta on nähdä se, mitä Jumala sinulle näyttää.
Jesaja näki yliluonnollisen ilmestyksen.
Hän näki taivaan, enkelit ja itse Jumalan.
Hän näki, kuinka Herran vaatteiden liepeet täyttivät koko temppelin.
Hän näki Jumalan istuvan korkealla ja ylhäisellä istuimella.
Serafit ympäröivät Jumalaa, ja siellä kaikui enkelten ylistys.
Heillä oli kuusi siipeä, ja kahdella he peittivät kasvonsa, -
kahdella he peittivät jalkansa ja kahdella he lensivät.
He lauloivat toinen toisillensa: -
"Pyhä, pyhä, pyhä Herra Sebaot; -
kaikki maa on täynnä hänen kunniaansa."
Voisimme sanoa: "Kuninkaamme on kuollut, mikä kunnia!"
Kuinka voitte sanoa noin? Emme tiedä, mitä tuleman pitää.
Syttyykö sota vai ei? Tuleeko nälänhätä? Puhkeaako kriisi?
Mitkä ovat dollarin ja euron kurssit?
Nouseeko vai laskeeko öljyn hinta?
Miten meidän käy?
Ystävät! Kun enkelit ovat Jumalan läsnäolossa, -
he sanovat: "Kaikki maa on täynnä Jumalan kunniaa."
Kaikki maa on täynnä Jumalamme kunniaa.
Kaikki elävät eri standardien mukaan.
Sinäkin voit elää taivaan standardien mukaan.
Voit elää uskossa siihen, että Jeesus on Kristus ja pelastaja.
Voit rukoilla, että Jeesus antaisi anteeksi kaikki syntisi, -
tulisi sydämeesi Herraksesi ja johdattaisi sinua.
Tapahtui mitä tahansa, luota Jumalaan ja Hänen sanaansa.
Nuori Jesaja näki, mitä tapahtui.
Yksi saattoi olla huolissaan ja toinen repiä hiuksia päästään.
Jesaja näki Jumalan, ja ehkä mekin voimme nähdä Jumalan.
Eikä tässä vielä kaikki.
Saatat ehkä nähdä, miten Jumala toimii sinun elämässäsi, -
ystäviesi elämässä tai seurakunnassasi.
Voit ehkä nähdä aktiivisen Jumalan.
Huomatkaa kuitenkin, mihin Jesajan ilmestykset johtivat.
Jesaja, joka näki taivaan, -
olisi voinut kerskua sillä, että oli nähnyt taivaan.
Nyt hän voisi aloittaa henkilö- kohtaisen palvelutehtävänsä.
Nyt painetaan satoja kirjoja enkeleistä -
ja siitä, miten Jumalan vaatteiden liepeet täyttivät koko temppelin.
Miksi kaksi siipeä peittävät kasvot, kaksi jalat -
ja kahdella lennetään?
Siitä olisi voinut alkaa Jesajan suuri maailmanlaajuinen palvelutyö.
Jesaja ei kuitenkaan ryhtynyt tähän.
Hän ei aloittanut palvelutyötä eikä alkanut mainostaa itseään.
Jesaja ryhtyikin tekemään parannusta.
Jumalan läsnäolo ja ilmestykset veivät Jesajan parannuksen tekoon.
Sanot: "Olenhan jo kerran tehnyt parannuksen, kun tulin uskoon."
Jesajakin olisi voinut ajatella näin, sillä hän oli uskova.
Hänen kokemansa ilmestys kuitenkin johdatti hänet parannuksen tekoon.
Hän sanoi: "Voi minua!"
Me saattaisimme sanoa: "Voi, miten upeaa!"
Sen sijaan Jesaja sanoi jakeessa 5: "Minä hukun."
Toisin sanoen hän sanoi kuolevansa, -
koska hänellä oli saastaiset huulet.
Tänä päivänä voisi vaikka sanoa, -
että ihmisillä, joilla on ongelmia, on saastaiset huulet.
He kaikki elävät yhdessä jos toisessa synnissä.
He sanovat: "Minähän näen Jumalan, ja minulla on yhteys Häneen.
Näen ja koen Jumalan."
Jesaja ei ollut tällainen. Voimme oppia häneltä.
Näemme, miten jumalallinen ilmestys vei Jesajan -
syvään parannuksen tekoon.
Niin hän sanoi: "Voi minua!"
Hän sanoi hukkuvansa, koska hänellä oli saastaiset huulet.
Hän lisäsi vielä, että hän asuu kansan keskellä, -
jolla on saastaiset huulet.
Jumala kuulee syntisen rukouksen, ja Hän on valmis kohtaamaan sinut.
Näemme, miten enkeli otti hehkuvan kiven -
ja kosketti sillä hänen suutaan.
Jumala sanoi Jesajalle, että hänen syntinsä on sovitettu.
Tänä päivänä meidän syntimme on sovitettu Jeesuksen uhrin kautta.
Hän kantoi heikkoutemme ja sairautemme.
Jeesus otti syntisi Golgatan ristille.
Hän kantoi myös kirouksen, jotta sinulla olisi yltäkylläinen elämä.
Jumalalla on vastaus sinulle.
Jumala kohtaa sinut.
Nuori Jesaja koki yliluonnollisen ilmestyksen.
Kuningas Ussian kuolinvuotena hän näki näyn.
Tämä yliluonnollinen ilmestys taivaasta -
johdatti hänet parannuksen tekoon.
Ystävät!
Mitä yliluonnollinen ilmestys taivaasta saa aikaan meissä?
Aiheuttaako enkelten ja Jumalan näkeminen meissä parannuksen tekoa?
Vai saako se aikaan jotain muuta?
Jos näin on, meidän tulee tehdä parannusta.
Meidän täytyy Jesajan tavoin sanoa: -
"Voi minua! Minulla on saastaiset huulet."
Silloin Jumala kohtaa sinut ja tapahtuu ihme.
Et ainoastaan ala nähdä Jumalaa, vaan myös kuulla Hänen äänensä.
Et vain näe, vaan myös kuulet.
Ennen kuin pääsee näkemisestä kuulemiseen, -
täytyy tehdä parannusta.
Täytyy päästää irti siitä, mikä estää Jumalan voimaa, -
ja estää sinua saavuttamasta kutsumustasi.
Voit ilmentää Jumalan kirkkautta ja Hänen tahtoaan -
juuri siellä, missä olet.
Miten se sitten tapahtuu?
Ehkä olet jo nähnyt Jumalan, mikä on hyvä asia.
Jumalalla on sinulle ilmestys,jonka tulisi johtaa parannuksen tekoon.
Tuolloin voit pyytää Jumalalta anteeksi, -
ja Hän tulee kohtaamaan sinut.
Jumala voi lähettää sinun elämääsi enkelin.
Ehkä Hän lähettää ihmisiä auttamaan sinua.
Sitten tapahtuu kaikkein suurin ihme.
Jesaja alkaa kuulla Jumalan äänen.
Jae 8: "Ja minä kuulin Herran äänen sanovan: -
'Kenenkä minä lähetän?'"
Ymmärsinköhän oikein, että Raamatun mukaan Jumala kysyi Jesajalta, -
kenet Hän lähettäisi?
Ikään kuin Jumala kysyisi neuvoa.
Jumala kaikkitietävä, taivaan ja maan Luoja, -
kysyy Jesajalta neuvoa, kenet lähettäisi?
"Kuka menee meidän puolestamme?"
Tuolloin olisi voinut sanoa: Tiedän, kenet lähettää!
Herra, minä tiedän! Lähetä pastorimme tai diakoni -
tai tämä sisko tai veli, -
koska he ovat niin hyviä ja osaavat kaikenlaista.
He tuntevat Raamatun, osaavat rukoilla tai ovat hyväntekijöitä.
Lähetä heidät!
Olemme hyvin nopeasti valmiit lähettämään -
kenet tahansa muun paitsi meitä itseämme.
Jesaja ei vastannut näin.
Hän ymmärsi, että ympärillä on monia ääniä.
Jumala kysyi häneltä, eikä hän edes tiennyt kenen puoleen kääntyä.
Hän sanoi: "Katso, tässä minä olen, lähetä minut."
Ehkä Herra on valmis käyttämään minua.
Herra on nyt nostamassa uutta sukupolvea.
Jumala nostaa ihmisiä, pelastaa ja tekee edelleen ihmeitä.
Jumala ei pidä kiinni omasta kunniastaan.
Hän halajaa näyttää sinulle taivaan ja enkelit, ja kohdata sinut.
Jumala haluaa kuitenkin nähdä, oletko valmis lähtemään.
Muistatteko, kun Jeesus kutsui opetuslapsensa?
Siellä sanotaan: Heti, siinä samassa.
Silloin Jeesus kutsui heidät ja he jättivät heti verkkonsa -
ja lähtivät seuraamaan Jeesusta.
Oletko valmis jättämään jotakin seurataksesi Jeesusta?
Ehkä Jumala kutsuu sinut menemään raamattukouluun -
tai opiskelemaan johonkin kristittyyn seminaariin.
Ehkä Hän kutsuu sinut johonkin palvelutyöhön.
Ehkä kutsusi on muuttua passii- visesta kristitystä aktiiviseksi.
Palvele Jumalaa. Mene sinne, minne Hän sinut lähettää.
Jesaja vastaa Jumalalle ja sanoo: -
"Katso, tässä minä olen, lähetä minut".
Niin hän sanoi: "Mene ja sano tälle kansalle."
Tämä on palvelutyö. Mene heti kertomaan koko kansalle, -
että 'Kuulemalla kuulkaa, älkääkä ymmärtäkö, -
näkemällä nähkää, älkääkä käsittäkö'."
Heidän sydämensä oli paatunut.
Näemme, kuinka nuoren Jesajan sydän -
kuitenkin sykki.
Hänen sydämensä oli avoin Jumalalle.
Hänellä saattoi olla saastaiset huulet, -
mutta Jumala näki nuoren miehen sydämen sykkivän Jumalan kunniaksi.
Jumalalla on vastaus -
perheellesi ja sinulle henkilökohtaisesti -
sekä sukulaisillesi että sille kaupungille, jossa asut.
Hänellä on vastaus maallesi.
Jumala voi käyttää sinua auttamaan ihmisiä ympäri maailmaa.
Jae 10: "Paaduta tämän kansan sydän, koveta sen korvat, -
sokaise sen silmät, ettei se näkisi silmillään, ei kuulisi korvillaan,-
ei ymmärtäisi sydämellään eikä kääntyisi ja parannetuksi tulisi.'"
He eivät siis osaa katua, jotta Herra voisi parantaa heidät.
Jumala haluaa parantaa kansan.
Jumala kuitenkin tarvitsee jonkun ihmisen.
Rakas ystävä!
Kuuletko sinä Jumalan äänen?
Jeesus sanoi: "Minun lampaani kuulevat minun ääneni."
Kuuletko Jumalan äänen vai näetkö vain Hänet?
Se ei ehkä ole kaikkein syvällisin ilmestys, -
mutta se kertoo suuresta muutoksesta -
ja se valmistaa tietä herätykselle.
Se on askel Jumalan ilmestymiselle.
Jumala haluaa parantaa ja koskettaa koko kansaa.
Kyseessä voi olla Israel, Viro, Suomi, Ruotsi, -
Norja, Venäjä, Ukraina, Latvia tai Liettua tai joku muu maa.
Jumala etsii ihmistä, -
joka ei ehkä ole täydellinen, -
mutta joka sanoo: "Herra, anna an- teeksi. Olen syntinen. Auta minua!"
Jumala tietää, kenet lähettää elämääsi.
Hän lähettää oikeat enkelit, jotka tuovat hehkuvan kiven alttarilta -
ja koskettavat sillä huuliasi, ja sinusta tulee uusi ihminen.
Jumala sanoo: "Sinun syntisi on sovitettu Jeesuksen veren kautta."
Jumala on valmis tekemään tämän elämässäsi, -
mutta oletko sinä valmis vastaamaan Hänen kutsuunsa?
Jesajalla saattoi olla monta eri vaihtoehtoa.
Häntä saattoi odottaa yksi jos toinenkin liiketoiminta.
Hänellä saattoi olla mahdollisuus opiskella.
Vaihtoehtona saattoi olla vaikka ulkomailla opiskeleminen -
Englannissa, Amerikassa tai Australiassa.
Kuningas Ussia oli kuollut.
Millaisia muutoksia tulee maahamme?
Yksi alkaa vapista pelosta, -
toinen karkaa maasta ja kolmas etsii parempaa ja helpompaa elämää.
Samaan aikaan Jesaja näki jumalallisen ilmestyksen.
Ensin hän näkee Jumalan kirkkauden.
Hän näkee enkeleitä.
Hän ei ylpistynyt siitä -
tai alkanut rakentaa omaa palvelutyötään.
Hän ei sanonut: "Katsokaa, Jumala valitsi minut kaikkien joukosta!
Jumala haluaa käyttää juuri minua eikä sinua."
Ei Jesaja näin tehnyt.
Nöyryydessä on yliluonnollinen voima.
Kun nöyrryt Jumalan vahvan käden alle, -
Hän on tarvittaessa valmis korottamaan sinut.
Jumala on valmis jakamaan kunniansa.
Onko sinulla oikea sydämen asenne ja motiivi?
Nuorella Jesajalla oli oikea asenne.
Uudessa Testamentissa on monia nuoria sankareita.
On Saul, apostoli Paavali, joka kirjoitti suurimman osan UT:sta.
Apostolien teoissa kerrotaan hänen kääntymyksestään, -
ja kuinka Jumala kutsui hänet palvelukseensa.
Venäjänkielisessä Raamatussa yhdessä jakeessa sanotaan, -
että Paavali vastaa Jumalalle: "Mitä käsket minun tehdä?"
Alkuperäisessä tekstissä tätä jaetta ei ole, -
mutta minusta sen pitäisi olla siellä.
Jumalan kohdatessaan jokaisen meistä tulisi kysyä: -
"Mitä käsket minun tehdä?"
Jeesus kutsui Pietarin, ja heti hän jätti verkkonsa.
Jeesus sanoi Pietarille: -
"Minä teen sinusta ihmisten kalastajan."
On Markus, Tiitus, Timoteus -
ja kymmeniä muita sankareita, jotka seurasivat Jeesuksen kutsua.
Oletko valmis tänä päivänä jättämään verkkosi?
Oletko valmis jättämään sen, mikä oli sinulle ennen tärkeää -
ja muuttamaan sen palvelutyöksi Jumalalle?
Muistakaa, kuinka Jeesus Getsemanen puutarhassa -
oli vaikean päätöksen ja koettelemuksen edessä.
Silloin Hän rukoili: -
"Herra, jos mahdollista, anna tämän maljan mennä ohitseni."
Hän lisäsi: "Mutta tapahtukoon sinun tahtosi."
Ihmeellistä, että Jeesuskin taisteli tämän kanssa.
Jokainen meistä kamppailee sen kanssa, vastatako Jumalan kutsuun?
Jumala voi tänään pyytää sinua lähtemään nykyisestä paikastasi -
ja menemään sinne, minne Hän sinut lähettää.
Jumala kysyy: "Kenet minä lähetän? Kuka menee meidän puolestamme?"
Jesaja ei alkanut kysellä neuvoa muilta ihmisiltä, -
vaan sanoi: "Katso, tässä minä olen, lähetä minut".
Ehkä minulla ei ole paljoa, mutta olen valmis seuraamaan Sinua Herra.
12. tammikuuta vuonna 1992 minä tein tuon päätöksen.
En vielä tiennyt, mitä se tulisi minulle maksamaan -
ja mitä siitä seuraisi.
Tuolloin Tallinnan uskovat sanoivat minulle: -
"Anna elämäsi Jeesukselle. Se on parasta, mitä voit ikinä tehdä."
Ehkä Jumala kutsuu myös sinua tänä päivänä.
Ehkä pelkkä Jumalan näkeminen ei enää riitä, -
vaan on tullut aika kuulla Hänen äänensä.
Emme kuuntele vain nautinnoksi, -
vaan toteuttaaksemme Hänen tahtonsa.
"Mitä käsket minun tehdä?"
Rakkaat ystävät -
olkoon sydämessämme aina oikea vastaus -
aivan kuin nuorella Jesajalla, joka sanoi: -
"Katso, tässä minä olen, lähetä minut".
Et lähde sinne yksin, vaan Jumalan kanssa.
Hän on sanonut, ettei Hän koskaan hylkää eikä jätä sinua.
Olet yhtä Jumalan kanssa.
Jumalalla on näky ja päämäärä.
Sinä voit olla Jumalan astia siellä, minne Hän sinut lähettää -
Jerusalemista Juudeaan ja Samariaan ja maan ääriin asti.
Herra siunatkoon sinua!
Suomennos: Sonja Mattayev